open-index/open-wikipedia-markdown huggingface dataset:
Diplomat

En **diplomat** er en representant som er utsendt av en senderstat til en vertsstat eller til en internasjonal organisasjon, for å representere senderstatens særinteresser. Diplomater arbeider i offentlig tjeneste for en senderstats utenriksdepartement. Disse utsendte representantene er akkreditert eller meldt til vertsstaten gjennom regulerte avtaler. 

Den øverste diplomatiske representanten i en stat er, nest etter statsminister eller president, utenriksministeren. Utover dette foretas diplomati som yrkesposisjon av spesialisert personell fra utenriksdepartementet, der ambassadører (eller nuntier) er øverste representater for senderstaten i det gitte land de er stasjonert. Dernest er rangordenen sendemenn, ministre (internuntier), og til sist chargés d'affaires. 

I den norske utenrikstjenesten rangeres diplomater slik: ambassadør, minister, ministerråd, ambassaderåd, første ambassadesekretær, andre ambassadesekretær, tredje ambassadesekretær og attaché.

Diplomatisk virksomhet reguleres gjennom Wien-konvensjonen om diplomatisk samkvem, som er utarbeidet gjennom FN-systemet. 

For diplomatisk virksomhet som sådan, se ''diplomati''. 

## Referanser


## Eksterne lenker
* 
* Utdanning.no sin yrkesbeskrivelse av diplomat
Avsnittsinnrykk

I norsk typografi brukes **avsnittsinnrykk** for å angi begynnelsen på en nytt avsnitt. Det første avsnittet i en tekst skal ikke være innrykket. Avsnittsinnrykk skal ha en gefirts bredde, altså en bredde lik skriftgraden. Et mindre inntrykk markerer ikke tydelig nok begynnelsen på et avsnitt og et større innrykk er unødvendig tydelig.

Innrykk som markering av nytt avsnitt har tradisjoner helt tilbake til 1400-tallet. Da skrivemaskinen kom ble det vanlig å skille avsnitt med en blank linje. Dette skapte et unødvendig stort skille mellom avsnittene, noe som stykket opp det visuelle bildet av teksten. Fremdeles er det vanlig i dataprogrammer for tekstbehandling å skille avsnitt med en blank linje. I god typografi brukes derimot avsnittsinnrykk.
Leupung

**Leupung** (eller *"Leupueng"*) var en by i distriktet Kabupaten/Kota i Aceh Besar, nær storbyen Banda Aceh, hovedstaden i Aceh i Indonesia på øya Sumatra. Befolkningen var på rundt 10&nbsp;000 før byen ble fullstendig utslettet av den tsunamien som ble utløst av jordskjelvet i havet rett utenfor den 26. desember 2004. Man antar at antall overlevende ikke var flere enn 200&ndash;700.
Gleebruk

**Gleebruk** var en liten by i distriktet Kabupaten/Kota i Aceh Besar ikke langt fra Banda Aceh, hovedstaden i provinsen Aceh på øya Sumatra i Indonesia.  Den ble fullstendig utslettet av tsunamiene som ble utløst av jordskjelvet rett utenfor kysten den 26. desember 2004.
Fife

**Fife** (skotsk-gælisk: *Fìobha*; skotsk: *Fife*) er en av Skottlands regioner, et tradisjonelt grevskap og et stattholderskap. Den ligger mellom buktene Firth of Tay og Firth of Forth. Fra 1975 til 1996 var regionen delt i tre distrikter, men i 1996 ble alle administrative funksjoner samlet i ett regionsråd. Administrasjonsbyen er Glenrothes.

Det ligger mellom Firth of Tay og Firth of Forth, med innlandsgrenser med Perth and Kinross (det vil si de historiske grevskapene Perthshire og Kinross-shire) og Clackmannanshire. Det antas det å ha vært et av de største piktiske kongedømmene i tidlig middelalder, kjent som *Fib* (etter en mytologisk konge ved navn Fib), og er fortsatt ofte omtalt som «kongeriket Fife» i Skottland. En person fra Fife er kjent som en *fifer*. I eldre dokumenter var fylket veldig tidvis kjent under angliseringen *Fifeshire*. Det norske nettstedet *[[Yr.no]]*, for værvarsler og annen meteorologisk informasjon, har egen side for Fifeshire (sic).

## Byer og landsbyer
*Abercrombie, Aberdour, Anstruther, Auchterderran, Auchtermuchty
*Ballingry, Balmerino, Balmullo, Benarty, Buckhaven, Burntisland
*Cardenden, Carnbee, Ceres, Cluny, Crosshill, Cowdenbeath, Crail, Culross, Cupar
*Dairsie, Dalgety Bay, Donibristle, Dunfermline, Dysart
*Earlsferry, East Wemyss, Elie
*Falkland
*Gateside, Glenrothes, Guardbridge
*Hill End
*Inverkeithing
*Kelty, Kennoway, Kilconquhar, Kilmany, Kincardine, Kinghorn, Kinglassie,  Kirkcaldy
*Leslie, Leuchars, Leven, Lochgelly, Lower Largo, Lundin Links
*Methil
*Newburgh, Newport-on-Tay, North Queensferry
*Oakley
*Pittencrief, Pittenweem
*Rosyth
*St. Andrews, St. Monans
*Tayport, Thornton
*Upper Largo
*West Wemyss, Woodhaven, Wormit

## Referanser


## Eksterne lenker
* 
* 
* Fife Direct
* Fife Today
* Kingdom of Fife Tourist Board
Teunom

**Teunom** er en liten by med 18&nbsp;000 innbyggere i distriktet Aceh Barat i provinsen Aceh på øya Sumatra i Indonesia.  Den ble utslettet av tsunamiene som ble utløst av jordskjelvet rett utenfor kysten den 26. desember 2004. Helikoptre fra USAs væpnede styrker var viktige for nødhjelpsarbeidet blant de rundt 10&nbsp;000 overlevende.
Ceres (Skottland)

**Ceres** er en landsby i Fife, Skottland. 

Det er uklart hvor navnet kommer fra. Noen mener at det er en levning fra romersk tid, da den romerske gudinnen for markends grøde også heter Ceres. Men navnet har forekommet i forskjellige former, blant annet *Seres* og *Syres*; sistnevnte er den eldste formen. Andre teorier er at det kommer fra St. Cyrus, som sognekirken er viet til, eller fra det latinske ordet *syrus*, som betyr *myrland ved en elv*. En siste teori er at det var en familie som het *Syras* som grunnla landsbyen. 

Landsbyen er vertskap for en av de eldste høylandslekene i landet. Lekene er en feiring av hjemkomsten til de overlevende fra slaget ved Bannockburn i 1314. Ved plassen i sentrum av landsbyen er det et minnesmerke for Bannockburn, reist i forbindelse med 600-årsjubileet i 1914. Bueskyttere fra Ceres ga et viktig bidrag til den skotske seieren i slaget.

Ceres nevnes først i det 12. århundre. I 1620 ble det opprettet et baroni, som ble underlagt Hopefamilien fra Craighall. Landsbyen utviklet seg da som et sentrum for landbruk, veving og bryggerivirksomhet.

Fife Folk Museum ligger i Ceres. Det ble åpnet i 1968. 

## Eksterne lenker

Lokalhistorisk side
Kinglassie

**Kinglassie** er en landsby i Fife, Skottland. Den hadde i 2002 omkring 1500 innbyggere. 

Landsbyen ble grunnlagt ved en gruve utenfor Glenrothes. Den stengte i 1967, og den åpne gruven ved Westfield regnes fortsatt som det største menneskeskapte hull i Europa. 

Kinglassies skytshelgen er Glastian (død ca. 830), som meglet mellom skotter og piktere. *Dogton stone* fra ca. 800 regnes for å være et minnesmerke over et slag mellom skotter og piktere som ble utkjempet på stedet.
Ae (Skottland)

**Ae** er en landsby i regionen Dumfries and Galloway i det sørvestlige Skottland. Den ligger ved elven Ae. Landsbyen på rundt 200 innbyggere skal ha det korteste navnet i Storbritannia. Landsbyen ligger i utkanten av en 15 000 mål stor (61 km2) menneskeskapt barskog, og er omtrent 14 km nord for Dumfries.

Stedet ligger i en stor barskog som ble plantet av Forestry Commission i 1947. Blant de vanligste tresortene er sitkagran, lerker, furu og gran. Det er også et rikt dyreliv, med blant annet rådyr, rødrev, hare, skogsdue, spurvehauk og fasan.

## Toponymi
I 1787 ble områdets stedsnavn skrevet med ligaturen Æ. I 1826 ble navnet skrevet som Ae, som etter rykte er det korteste stedsnavnet i Storbritannia. Imidlertid består det skotsk-gæliske navnet på øya Iona av en enkelt bokstav, *Ì*, og det er også en elv i det skotske høylandet kalt *E*.

Britiske forskere antar at stedsnavnet sannsynligvis kommer fra det norrøne ordet *aa* (hvor de antagelig mener å), og som betyr «vann». Hvis man ser på norske stedsnavn, er Å en representasjon av gammelnorske eller norrøne *ár*, «elv», og opphavlig det det samme ordet som latinske *aqua* og med samme grunnbetydning som «vann». I Norge var *á* tidligere en vanlig benevnelsen for elv og var vanlig som ledd i stedsnavn.

## Historie
Den skotske skribenten og utgiveren Robert Chambers skrev i 1826 om Ae-området, og beskrev det som en myr med en *glen* (dal, kjent som Glenae), hvis innbyggere var «lenge kjent for klammeri, kamper og aktivitetsbragder». Chambers skrev at de fleste menn i området var sysselsatt i jordbruk og transport av varer på hesteryggen mellom landsbyen og Glasgow, samt byene Carlisle og Manchester. Disse «guttene fra Ae» hadde et rykte som gikk foran dem, og var kjent for «klubbespill [og] boksing» på hver marked og bryllup i området.

Området Ae med dens bondegårder er gamle, men selv landsbyen Ae er en av de yngste i Storbritannia, og ble grunnlagt i 1947 av Forestry Commission.

## Referanser


## Litteratur
* Reader's Digest Association (1990): *Book of British Villages*, London: Reader's Digest, ISBN 0-276-42018-7, OCLC 35330841
* Chambers, Robert (1826): *The Popular Rhymes of Scotland*, W. Hunte
* Great Britain House of Lords (1787): *Journals of the House of Lords / Great Britain, Parliament, House of Lords, vol. 38*, HMSO
* Pye, Kenneth; Croft, Debra (2004): *Forensic geoscience: principles, techniques and applications*, London: Geological Society, ISBN 1-86239-161-0

## Eksterne lenker
*
*Videoopptak av landsbyen Ae, *YouTube*
A Perfect Circle

**A Perfect Circle** er et metal band som ble startet av gitaristen Billy Howerdel.

Vokalisten i A Perfect Circle er Maynard James Keenan fra bandet Tool.

## Medlemmer
* Maynard James Keenan – vokalist (se også Tool og Puscifer)
* Billy Howerdel – gitarist
* James Iha – gitarist (se også The Smashing Pumpkins)
* Jeordie White – bassist
* Josh Freese – trommeslager

## Diskografi
### Album
* 2000 – *Mer de Noms*
* 2003 – *Thirteenth Step*
* 2004 – *eMOTIVe*
* 2018 – *Eat the Elephant*

### DVD
* 2004 – *Lost in the Bermuda Triangle*
* 2004 – *aMOTION* (DVD og Remix CD)

### Andre utgivelser
Filmmusikk:
* 2003 – Underworld – "Judith (Renholder Mix)" og "Rev 22:20"
* 2004 – Resident Evil: Apocalypse – "The Outsider (Renholder Apocalypse Mix)" 
* 2005 – *[[Constantine (film)|Constantine]]* – "Passive". Passive ble kun hørt en gang under nattklubbscenene. Musikk videoen av Passive er å finne på 2-disk DVD versjonen av Constantine.

Annet:
* 2004 – *MTV2 Headbanger's Ball: Volume 2*

## Eksterne lenker
* 
* 
* 
*
East Fortune

**East Fortune** er en landsby i East Lothian, Skottland. Den ligger rundt 30 kilometer øst for Edinburgh. 

Området domineres av en flyplass som ikke lenger er i bruk. Den ble konstruert i 1915 som en del av arbeidet for å beskytte Storbritannia mot angrep med tyske luftskip under første verdenskrig.

I 1922 ble East Fortune Hospital reist. Dette var et tuberkulosesanatorium for det sørøstlige Skottland fram til andre verdenskrig. Etter krigsutbruddet ble flyplassen tatt i bruk igjen, nå som treningsflyplass. Sykehuset åpnet igjen etter krigen. Etterhvert som antall tuberkulosetilfeller begynte å falle, ble det i 1956 omgjort til et psykiatrisk sykehus. Det ble nedlagt i 1997.

I en kort periode i 1961 ble flyplassen åpnet igjen for å fungere som Edinburghs flyplass under ombygging av byens vanlige flyplass. I 1975 ble National Museum of Flight åpnet, og dette har trukket mange turister til East Fortune. Den siste anskaffelsen er en Concorde, som ble kjøpt inn etter at denne flytypen ble tatt ut av trafikk.

## Referanser
Longniddry

**Longniddry** er en liten landsby i East Lothian, Skottland. Den er et populært bosted for pendlere til Edinburgh, og har fått en middelklassekarakter på grunn av dette.
John Boorman

**John Boorman** (født 1933)  er en britisk regissør. Han står bak filmer som *[[Picnic med døden]]* (1972), *[[Zardoz]]* (1974), *[[Excalibur (film)|Excalibur]]* (1981), og *[[Hope and Glory]]* (1987).

## Filmografi (utvalg)
* 1967 – *[[Hevneren fra Alcatraz]]*
* 1969 – *[[Duell i Stillehavet]]*
* 1970 – *[[Leo den siste]]*
* 1972 – *[[Picnic med døden]]*
* 1972 – *[[Zardoz]]*
* 1981 – *[[Excalibur (film)|Excalibur]]*
* 1985 – *[[Smaragdskogen]]*
* 1987 – *[[Vår ære og vår makt (film)|Vår ære og vår makt]]*
* 1990 – *[[På egne ben]]*
* 1995 – *[[Skygge over Rangoon]]*
* 1998 – *[[Forbryterkongen]]*
* 2000 – *[[Skredderen i Panama]]*

## Referanser


## Eksterne lenker
*
Wim Wenders

**Wilhelm Ernst «Wim» Wenders** (født 1945) er en tysk filmregissør kjent for temaer som ensomhet, kjærlighet, fremmedgjøring og gjenfødelse. Wenders regnes sammen med Werner Herzog og Rainer Werner Fassbinder som selve kjernen i ny tysk film.

## Kunstfilm i 3D-formatet
Hans dokumentarfilm *[[Pina (film)|Pina]]* fra 2011, som ble spilt inn like etter danseren og koreografen Pina Bausch' død, er en hyllest til henne. Den viser hennes koreografi til blant annet *[[Vårofferet]]* og oppsetningen *Café Müller* klippet sammen med korte kommentarer fra danserne. Filmen regnes for øvrig som en av de første større kunstfilmene laget i 3D.

## Priser, nominasjoner og ordener
I 1985 mottok Wenders BAFTA-prisen for beste regi, for spillefilmen *[[Paris, Texas]]*. Tre av filmene hans har blitt nominert til BAFTA for beste utenlandske film, og tre av filmene hans har blitt nominert til Oscar-statuetten for beste dokumentarfilm.

I 2005 ble han tildelt den tyske ordenen Pour le Mérite für Wissenschaften und Künste.

## Filmografi (utvalg)
* 1970: *Summer in the City*
* 1971: *Målmannens angst ved straffesparkmerket*
* 1972: *Der scharlachrote Buchstabe*
* 1974: *[[Alice i byene]]* (spillefilm)
* 1975: *Falsk bevegelse* (originaltittel: *Falsche Bewegung*) – fritt etter Goethes roman *[[Wilhelm Meisters læreår]]*
* 1976: *Im Lauf der Zeit*
* 1977: *[[Der Amerikanische Freund|Den amerikanske vennen]]*
* 1979: *Lightning Over Water* (dokumentar) – medregissør: Nicholas Ray; filmen handler om de siste dagene i livet til regissøren Nicholas Ray (1911–1979)
* 1982: *Hammett*
* 1982: *Tingenes tilstand*
* 1982: *Reverse Angle:NYC* (kortdokumentar) – medregissør: Francis Ford Coppola; filmen handler om krangelen mellom Wenders og Coppola da de laget spillefilmen *Hammett*
* 1983: *Chambre 666* (kortdokumentar)
* 1984: *[[Paris, Texas]]* (spillefilm)
* 1985: *Tokyo-Ga* (dokumentar)
* 1987: *[[Lidenskapens vinger]]* (spillefilm)
* 1989: *Opptegnelser om byer og klær*
* 1991: *[[Til verdens ende (film)|Til verdens ende]]* (spillefilm)
* 1993: *[[Langt borte, så nære]]*
* 1995: *[[Bortenfor skyene]]*
* 1997: *The End of Violence*
* 2000: *[[The Million Dollar Hotel]]*
* 2000: *[[Buena Vista Social Club (film)|Buena Vista Social Club]]* (dokumentar) – om de aldrende medlemmene i det cubanske bandet Buena Vista Social Club
* 2002: *Ode to Cologne: A Rock 'N' Roll Film* (dokumentar) – om rockegruppa BAP
* 2004: *Land Of Plenty*
* 2005: *Don't Come Knocking* (spillefilm)
* 2007: *Invisible Crimes* (kortdokumentar) – dokumentarisk segment i spillefilmen *Invisible*
* 2008: *Palermo Shooting*
* 2010: *If Buildings Could Talk* (kortdokumentar) – om Rolex Learning Center, administrasjonsbygget og biblioteket til École polytechnique fédérale de Lausanne, som stod ferdig i 2010
* 2010: *Il Volo* (kortdokumentar) – om immigranter
* 2011: *[[Pina (film)|Pina]]* (dokumentar; filmet i 3D) – om danseren og koreografen Pina Bausch
* 2014: *Jordens salt*
* 2014: *[[Every Thing Will Be Fine]]* (spillefilm)
* 2016: *The Beautiful Days of Aranjuez* (spillefilm)
* 2017: *Submergence* (spillefilm)
* 2023: *Perfect Days* (spillefilm)

## Referanser


## Eksterne lenker
* 
*
Mikrobiologi

**Mikrobiologi** er vitenskapen om mikroorganismer, og er en gren av biologien. Mikrobiologer studerer én- og fåcellede organismer som bakterier, arkebakterier og protozoa, samt smittestoffer som ikke tilfredsstiller kravene til å bli definert som levende organismer (som virus, prioner). Faget undersøker mikroorganismenes biokjemi, fysiologi, cellebiologi, økologi og evolusjon. Kliniske aspekter med mikroorganismene, som hvordan vertsorganismer reagerer på dem inngår også.

## Etymologi
Order mikrobiologi stammer fra gresk μικρός [*micros*] = «liten», βιολογία [*biologia*] = «studien av liv».

## Litteratur
* 
* 
* 

## Eksterne lenker
* Utdanning.no sin yrkesbeskrivelse av mikrobiolog
* Norske doktoravhandlinger innen medisinsk mikrobiologi, i fulltekst
* [Acta Pathologica, Microbiologica et Immunologica Scandinavica](http://onlinelibrary.wiley.com/journal/10.1111/(ISSN)1600-0463/issues) (forskningstidsskrift)
* helsedirektoratet.no Autorisasjon som medisinsk mikrobiolog
* legeforeningen.no Norsk forening for medisinsk mikrobiologi
Rikspolitiet

**Rikspolitiet** var navnet på den norske militære politietaten i eksil under og like etter andre verdenskrig. Dette i motsetning til det alminnelige (tyskkontrollerte) norske politiet som fremdeles gikk under den tradisjonelle betegnelsen. I 1943 ble det ved kongelig resolusjon bestemt at «så lenge Norge er i krig, og så lang tid deretter som Kongen bestemmer, skal ledelsen av rikets politi ligge hos en Rikspolitisjef som hører direkte under Justisdepartementet».

Formålet med Rikspolitiet var å bygge opp en styrke som i overgangsperioden etter krigens avslutning skulle kunne løse vanskelige ordensmessige, og til dels militært pregede oppgaver, samt å danne stammen i oppbyggingen av en ny politietat. Rikspolitiet hadde en styrke på 1500 mann, og sammen med en Reservepolitistyrke på 13000 mann utgjorde de Polititroppene i Sverige som i praksis var kamuflerte norske millitæroppsetninger.  Det ble opprettet en politiskole på Gottröra, og her hadde også Rikspolitiet sine forlegninger.

Polititroppene ble satt inn i frigjøringen av Finnmark i oktober 1944 under navnet Utrykningspolitiet og deltok med tre rikspolitikompanier og to feltbataljoner av reservepolitiet.

15. desember 1946 ble embetet som rikspolitisjef nedlagt, mens Rikspolitiet fortsatte å eksistere frem til forsommeren 1947 i en avviklingsfase under ledelse av en viserikspolitisjef.

## Arkiv
Arkivet etter Rikspolitisjefen består av to deler. Den ene delen dekker Rikspolitiets virksomhet frem til frigjøringen, og den andre dokumenterer Utrykningspolitiets virksomhet for perioden etter frigjøringen. I arkivet inngår også arkivene etter Politikorpset, Internatkontoret og Rettskontoret. I sær arkivet etter Rettskontoret ble dannet med tanke på at det skulle overføres til de ulike politikamrene etter okkupasjonen. Derfor finnes kun en liten del av det opprinnelige saksarkivet samlet i Rikspolitisjefens arkiv, mens det resterende materialet finnes spredt på de ulike straffesakene etter landssvikoppgjøret.

## Se også
* Reservepolitiet

## Eksterne lenker
*Arkivet etter Rikspolitisjefen
Røntgen (mål)

**Røntgen**, symbol **R**, er en eldre måleenhet for en røntgen- eller gammastråles evne til å ionisere ioner. *1R* tilsvarer mengden med stråling som kan frigjøre en ladning på 0,258&nbsp;mC pr. kg. tørr luft.

Enheten, som er oppkalt etter den tyske fysikeren Wilhelm Röntgen, er blitt erstattet av SI-enheten gray (Gy). *1Gy* tilsvarer dosen ved en eksponering på ca. *100R*.

## Se også
* Røntgenstråling
Skritt

**Skritt** kan referere til
*skritt (gangart) &ndash; en gangart hos hester 
*skritt (enhet) &ndash; eldre avstandsmål
*skritt (kroppsdel) &ndash; betegnelse på området rundt kjønnsorganene hos mennesker
*skritt &ndash; avstanden mellom føttene ved gange
Klatring på blikk

**Klatring på blikk** (**on-sight**) er et begrep innen klatresporten som beskriver klatring uten forutgående kunnskap om klatreruta, annet enn hva klatreren selv kan se fra bakken. Klatring på blikk utføres blant annet i innendørs klatrekonkurranser, hvor de konkurrerende klatrerne får noen minutter på å innstudere ruta fra bakken før konkurransen starter. Etter den felles visningen av konkurranseruta må klatrerne vente i isolat på sin tur til å klatre, uten å kunne følge konkurrentenes veivalg og prestasjoner.

I utendørs sportsklatring er klatring på blikk en vesentlig faktor. Det å klatre en vanskelig rute i ett på første forsøk, uten noen form for kjennskap til tak eller passasjer annet enn det man ser underveis eller fra bakken, er ansett som den høyeste prestasjonen innen sports- eller klippeklatring. Klatring på blikk skiller seg fra såkalt «flash», idet det siste betyr at man klatrer en rute i ett på første forsøk, uten innøving, men hvor man har informasjon om tak og vanskelige passasjer på forhånd, eventuelt mottar slik informasjon underveis i klatringen.

## Referanser
Isklatring

**Isklatring** er en gren innen sporten klatring og innebærer klatring på strukturer av is som for eksempel tilfrosne fosser. Den beste isen er den som er blitt til over lang tid, som når vann har sivet langsomt ut fra terrenget over en bergvegg.  Isklatring regnes som farligere enn fjellklatring ettersom isstrukturer er mindre sikre enn stein. Det er også fare for å bli skadet av is som løsnes av klatrere høyere opp.

De siste 10 årene har isklatringen utviklet seg til mixklatring. Her benyttes isutstyr til å klatre på bart fjell. Gode klippeklatrere har etter kort tid gått noen av de hardeste gradene av mixruter.  

## Utstyr
Isklatring utføres med stegjern og isøkser spesielt tilpasset isklatring. Stegjernene har kraftige pigger som er rettet fremover og litt nedover. Disse sparkes inn i isen. Samtidig hugger en tak i isen med isøksene. Til sikring brukes isskruer og ellers ordinært klatreutstyr som tau, karabiner m.m.

## Gradering av fosser
Graderingen som forklarer vanskeligheten på fossene bedømmes etter tre kriterier; bratthet, iskvalitet og muligheter for å sette sikringer. Den enkleste er WI-2 og den vanskeligste er WI-7.
Ruteførere for fosser må leses med største varsomhet siden forholdene endres fra år til år og fra dag til dag. All bruk av førere skjer på eget ansvar og bør leses som en veiledning og ikke en "fasit"!

Graderingen følger en tommelfingerregel som sier at jo brattere og dårligere is, jo vanskeligere grad.

## Eksterne lenker
*
Maler

**Maler** er en yrkestittel som brukes både på yrkes- og håndverksmalere, som maler bygninger, interiører, konstruksjoner, fartøyer osv., og på kunstmalere, som maler bilder. 

Blant yrkesmalerne er det utøvere både innen gamle håndverksfag (dekorasjonsmalere, teater- og kulissemalere, skiltmalere, porselensmalere, hus- og interiørmalere) og nyere, industrielle fag (autolakkerere, skipsmalere osv.).

På videregående opplæring i Norge kan man ta to ulike utdannelser/fagbrev: Malerfaget eller Industrimalerfaget.

Malerfaget er et av de håndverksfagene i Norge hvor en kan ta mesterbrev i og oppnå tittelen malermester.

## Historikk

Det har vært yrkesmalere siden oldtida, men i Norge er de kjent først fra ca. 1300. I Norge var det imidlertid malerlaug bare i Bergen. Maling av hus var ikke vanlig den gangen, og malerne arbeidet oftest innendørs med dekorasjoner og portretter. Portrettmalerne ble kalt kontrafeiere og skildrere. Først på 1800-tallet oppstod skillet mellom kunstnere og håndverkere med spesialisert utdanning for hver faggrein. Maler- og byggtapetsermestrenes Landsforbund ble stiftet i 1908.

## Se også
* Malere omtalt på norsk wikipedia

## Referanser


## Eksterne lenker
* 
*  Utdanning.no: yrkesbeskrivelse av maler
*  Utdanning.no: yrkesbeskrivelse av kunstner
Isskrue

En **isskrue** er en skrue som skrus inn i is, som sikringspunkt under isklatring. En moderne isskrue er et hult rør med gjenger på utsiden og et øye i den ene enden. Klatretauet festes til en karabin som henger sammen med kort slynge og en karabin i andre enden. Denne karabinen klippes så til "øyet" på isskruen på samme måten som til annet sikringsutstyr.  Lengden på en isskrue varierer fra 12 cm (populært kalt "butt plugs") til 22 cm som er mer normalt.
En isskrue er sterk nok til å holde vekten av en voksen person ved et fall, dersom den er satt korrekt i isen og isen er av god kvalitet.
Scottish Borders

**Scottish Borders** (skotsk-gælisk: *Crìochan na h-Alba*; skotsk: *the Mairches*, bokstavelig ’the Marches’, «grense/grensebygd») er en av Skottlands regioner, og et stattholderskap. Det grenser mot Dumfries and Galloway, South Lanarkshire, West Lothian og Midlothian i Skottland, samt til sørvest de engelske områdene Northumberland og Cumbria. Administrasjonsbyen er Newtown St. Boswells. 

Regionen dekker de tradisjonelle grevskapene Berwickshire, Peeblesshire, Roxburghshire og Selkirkshire samt deler av Mid Lothian. Den ble opprettet i 1975 og var da delt i fire distrikter. Regionen fikk opprinnelig navnet *Borders*, men dette ble endret da ordningen med distrikter ble fjernet 25. april 1996. Betegnelsen «Scottish Borders» eller generelt bare «the Borders» er også benyttet for å betegne områdene i sørlige Skottland og nordlige England som avgrenset den engelsk-skotske grensen.

## Litteratur
Border ballads (grenseballader) har inntatt en særegen plass i litteraturen. De er en gruppe av sanger i en lang tradisjon med sanger, vanligvis kun sunget uten instrumenter, fra områdene rundt den engelsk-skotske grensen. Mange av dem ble reddet fra glemselen av Walter Scott, som samlet materiale til sin bok *Minstrelsy of the Scottish Border*, utgitt i 1802 og 1803. Grensetradisjoner og folkeminne, og de pittoreske hendelsene som disse områdene så ofte var utsatt for, appellerte sterkt til den skotske poeten James Hogg («The Ettrick Shepherd»), John Wilson, som skrev som «Christopher North», og John Mackay Wilson, hvis *Tales of the Borders*, utgitt i 1835, var svært populære gjennom hele 1800-tallet.

## Byer og landsbyer
*Abbey St. Bathans, Ashkirk
*Broughton
*Cockburnspath, Coldingham Coldstream
*Denholm, Dryburgh, Duns 
*Eddelston, Ettrick, Ettrick Bridge, Eyemouth
*Galashiels
*Hawick
*Innerleithen
*Jedburgh
*Kelso, Kirk Yetholm
*Lauder
*Melrose
*Newcastleton, Newtown St. Boswells
*Peebles
*Roxburgh
*Selkirk, St. Abbs, Stow
*Teviothead, Traquair
*Walkerburn, West Linton

## Referanser


## Eksterne lenker
* 
* Borders' Dialect
Bakkefall

**Bakkefall** er betegnelsen som brukes innen fjellklatring på et fall i bakken. Når en klatrer på sikringer skal sikringene hindre at et fall ender i bakken. Bakkefall skjer normalt på grunn av et fall kombinert med en eller flere faktorer, som

*sikringer ryker (pga. dårlig sikringsarbeid, dårlig fjell/is eller at utstyr svikter)
*den som sikrer slipper/mister tauet
*gal bruk av taubrems
*for mye slakk i tauet
East Renfrewshire

**East Renfrewshire** (skotsk-gælisk: *Siorrachd Rinn Friù an Ear*; skotsk: *Aest Renfrewshire*) er en av Skottlands regioner. Den grenser mot North Ayrshire, East Ayrshire, Renfrewshire, South Lanarkshire og City of Glasgow. Administrasjonsbyen er Giffnock.

Fram til 1975 utgjorde regionen en del av det tradisjonelle grevskapet Renfrewshire. Regionen ble opprettet i 1996 fra distriktet Eastwood. I tillegg ble Barrhead overført fra Renfrew.

I en meningsmåling gjort av Reader's Digest i 2007 ble East Renfrewshire kåret til det nest beste stedet i Storbritannia for å oppdra en familie, rangert like bak East Dunbartonshire nord for Glasgow.

## Styring og politikk
Sammensetningen av East Renfrewshire Council etter lokalvalget 5. mai 2022:
Rådsleder: statsråd Owen O'Donnell (Labour), borgerleder: provost Mary Montague (Labour). Politisk sammensetning:

## Byer og landsbyer
*Barrhead
*Busby
*Clarkston
*Eaglesham
*Giffnock
*Neilston
*Netherlee
*Newton Mearns
*Stamperland
*Thornliebank

## Referanser


## Eksterne lenker
* 
* East Renfrewshire Council official website
* East Renfrewshire Online
North Ayrshire

**North Ayrshire** (skotsk-gælisk: *Siorrachd Àir a Tuath*) er en av 32 regioner i Skottland. Det grenser mot  Inverclyde i nord, Renfrewshire og East Renfrewshire i nordøst, og East Ayrshire og South Ayrshire i henholdsvis øst og sør. Den lokale myndigheten er North Ayrshire Council, dannet i 1997 og følger lignende grenser til distriktet Cunninghame.

Området er lokalisert i det vestlige sentrale lavlandet med Firth of Clyde i vest, og dekker den nordlige delen av det historiske grevskapet Ayrshire, i tillegg til øyene som danner Buteshire. Området har en befolkning på omtrent 135 280 mennesker, med sine største bosetningene ved Irvine og Kilwinning.

## Byer og landsbyer
*Ardrossan
*Beith
*Dalry, Dreghorn
*Fairlie
*Irvine
*Kilbirnie 
*Kilwinning
*Largs
*Millport
*Great Cumbrae
*Saltcoats 
*Skelmorlie 
*Stevenston
*West Kilbride

## Referanser


## Eksterne lenker
*
Renfrewshire

**Renfrewshire** (skotsk-gælisk: *Siorrachd Rinn Friù*; skotsk: *Renfrewshire*) er en av Skottlands 32 regioner og ligger på den sørlige bredden av elven Clyde. Området grenser mot North Ayrshire, East Renfrewshire, City of Glasgow, Inverclyde og West Dunbartonshire. Administrasjonsbyen er Paisley.

Det ligger i det vestlige sentrale lavlandet, og er ett av tre rådsområder innenfor grensene til det tradisjonelle grevskapet Renfrewshire, som dekker et større område, inkludert steder som i dag er del av Inverclyde i vest og East Renfrewshire i øst, samt noen steder som har blitt innlemmet i City of Glasgow.

Mellom 1975 og 1996 dekket regionen et noe større område. Da regionen Strathclyde ble oppløst i 1996, ble Barrhead, Neilston og Uplawmoor overført til den nye regionen East Renfrewshire.

## Etymologi
Stedsnavnet på Renfrewshire stammer fra byen Renfrew, som ligger 10 km vest for Glasgow. Navnet Renfrew er dokumentert siden den romerske okkupasjonen av de britiske øyer (se *[[Romersk Britannia]]*). Navnet antas være avledet fra brittonsk/kumbrisk ord *ren*, som på skotsk-gælisk er  *rinn*, eller på walisisk som *rhyn* (i betydningen «et punkt» eller «landkappe»), og fra *frew*, som på walisisk er *fraw*, eller *ffrau* («strøm av vann»). Det kan antyde et landområde nær strømmen av vann, eksempelvis ved sammenløpet av elvene Cart og Clyde.

## Historie
Grevskapsbyen Renfrew har blitt kalt for «krybben til kongelige Stewart» for byens gamle forbindelse til Skottlands tidligere kongelige hus. Renfrew fikk status som kongelig burgh i 1397. Grevskapet Renfrew ble etablert av Robert III av Skottland fra landområder sentrert i det gamle herredømmet Strathgryfe i 1402.

Tidligere hadde dette utgjort en del av Lanarkshire og tidligere hadde religiøs autoritet strukket seg over området gjennom klosteret Paisley Abbeys myndighet over lokale kirker i byer og landsbyer.

Etter Loven om om lokalt selvstyre av 1889 (*Local Government (Scotland) Act 1889*), fikk Renfrewshire – som med de andre regionene i Skottland – større makter og ble styrt av et valgt fylkesråd som var basert i County Building i Paisley.

I løpet av 1600- og 1700-tallet forårsaket den industrielle revolusjonen en enorm økning for tekstilindustrien i Paisley. I mellomtiden ble verftsindustrien stimulert.

## Byer og landsbyer

*Bishopton, Bridge of Weir, Brookfield
*Craigends, Crosslee
*Elderslie, Erskine
*Houston, Howwood
*Inchinnan
*Johnstone
*Kilbarchan
*Linwood, Lochwinnoch
*Paisley
*Ralston, Ranfurly, Renfrew

## Referanser


## Eksterne lenker
* 
* Renfrewshire Events Guide
* Paisley Daily Express lokal dagsavis
* The Gazette Newspaper ukentlig avis
Tomas Gustafson

**Sven Tomas Gustafson** (født 1959) er en svensk tidligere skøyteløper. Han vant tre olympiske gullmedaljer og ble to ganger europamester på skøyter. To ganger satte han verdensrekord på 10&nbsp;000 meter. I EM i 1988 ble han den foreløpig siste mannlige løper som vant alle fire distanser i et allround-mesterskap. Han vant to OL-gull i Calgary i 1988 på 5&nbsp;000 og 10&nbsp;000 meter. For den prestasjonen ble han tildelt både Svenska Dagbladets gullmedalje og Radiosportens Jerringpris. Gustafson fikk Oscarstatuetten både i 1982 og 1988.

Gustafson er visepresident i Sveriges Olympiska Kommitté. Han er gift med curleren Elisabet Gustafson og bor i Uppsala.

## Meritter
* 1979 Juniorverdensmester
* 1980 Juniorverdensmester
* 1982 Europamester
* 1983 Sølv i VM
* 1984 OL-gull på 5000, sølv på 10&nbsp;000 m
* 1986 Bronse i EM
* 1988 Europamester (fire distanseseire)
* 1988 OL-gull på 5&nbsp;000 og 10&nbsp;000 m
* 1990 Sølv i EM

## Personlige rekorder

## Se også
* Liste over mestvinnende vinterolympiere
* Liste over flaggbærere for Sverige under OL

## Referanser


## Eksterne lenker
* 
*
Miguel Indurain

**Miguel Indurain Larraya** (født 16. juli 1964 i Villava, Navarra) er en tidligere spansk syklist. Han regnes som en av de beste syklistene gjennom alle tider.

Fra 1991 til 1995 vant Miguel Indurain Tour de France fem ganger på rad, noe ingen andre hadde greid før ham. I 1992 og 1993 vant Indurain i tillegg også etapperittet Giro d'Italia. I 1994 satte han verdensrekord i 1 times sykling ved å tilbakelegge 53,040 kilometer.

I 1996 forsøkte Indurain å vinne Tour de France for sjette gang, men måtte se seg slått av den danske syklisten Bjarne Riis (som senere har innrømmet at han brukte doping for å gå til topps). I OL i Atlanta samme år tok Indurain gull i temporittet. Etter denne OL-seieren la Indurain opp som syklist.

Han er blant de 4 syklistene som har vunnet Tour de France flest ganger, med fem titler der han vant sammenlagttittelen. Dette kom først frem i 2012 etter at Lance Armstrong mistet alle sine 7 sammenlagttitler.

## Meritter

;1984
:Etappeseier Tour de l'Avenir
;1985
:2 etappeseiere Tour de l'Avenir
;1986
:Sammenlagt + 3 etappeseiere Tour de l'Avenir
:Sammenlagt + etappeseier Vuelta a murcia
;1987
:GP Navarra
:Memoria Santi Andia 
:2 etappeseiere Catalana de Ciclismo
:Sammenlagt + etappeseier Subida a Txitxarro
:Etappeseier, Volta a Galicia
:Sammenlagt + 3 etappeseiere Vuelta a los Valles Mineros
:Prologen Vuelta a Murcia
;1988
:Etappeseier Volta a Galicia
:Etappeseier Vuelta a Cantabria
:Sammenlagt + etappeseier Catalonia rundt
;1989
:Sammenlagt Paris-Nice
:Sammenlagt + etappeseier Critérium International
;1990
:Clásica de San Sebastián
:Etappeseier Vuelta a Burgos 
:Etappeseier Baskerland rundt
:Etappeseier Vuelta a la Communidad Valenciana
:Sammenlagt + etappeseier Paris-Nice
:16. etappe Tour de France
;1991
:Sammenlagt Tour de France
::8. etappe
:2 etappeseiere, Euskal Bizikleta
:Sammenlagt + etappeseier Tour du Vaucluse
:Castillon-la-Bataille
:Sammenlagt + etappeseier Catalonia rundt
;1992
: Nasjonal Mester Landevei
:Sammenlagt Tour de France
::9. og 19. etappe
:Sammenlagt Giro d'Italia
::21. etappe
:Sammenlagt Catalonia rundt
;1993
:Sammenlagt Tour de France
::Prologen og 9. etappe
:Sammenlagt Giro d'Italia
::10. og 19. etappe
:Sammenlagt + etappeseier Vuelta a Castilla y León
:2 etappeseiere Vuelta a los Valles Mineros 
:Etappeseier, Vuelta a Murcia
;1994
:Sammenlagt, Tour de France
::9. etappe
:Sammenlagt + etappeseier Tour de Picardie
:Etappeseier Vuelta a Castilla y León
:Etappeseier Vuelta a la Communidad Valenciana
:Castillon-la-Bataille
;1995
:Sammenlagt Tour de France
::8. og 19. etappe
:Sammenlagt + etappeseier Dauphiné Libéré
: Verdensmester Tempo
:Sammenlagt + etappeseier Vuelta a la Rioja
:Sammenlagt + etappeseier Volta a Galicia
:3 etappeseiere Vuelta Ciclista Asturias
:GP of Moscow
:Rominger Classic
:Sammenlagt GP du Midi-Libre
;1996
: Olympisk Mester Temporitt
:Sammenlagt + 2 etappeseiere Dauphiné Libéré 
:Sammenlagt + etappeseier Euskal Bizikleta
:Sammenlagt + 2 etappeseiere Volta ao Alentejo
:Sammenlagt + etappeseier Vuelta Ciclista Asturias  

## Referanser


## Eksterne lenker
* 
* Palmarès
South Lanarkshire

**South Lanarkshire** (skotsk-gælisk: *Siorrachd Lannraig a Deas*; skotsk: *Sooth Lanrikshire*) er en av Skottlands regioner. Den grenser sørøst for byen Glasgow og inneholder noen av Stor-Glasgows forstadsbyer, og som også består av en rekke rurale byer og landsbyer. Regionen grenser også mot Dumfries and Galloway, East Ayrshire, East Renfrewshire, North Lanarkshire, Scottish Borders og West Lothian. Administrasjonsbyen er Hamilton. Regionen inneholder det meste av det tradisjonelle gravskapet Lanarkshire.

## Geografi
South Lanarkshire er et stort og variert geografisk område med rurale og høylandsområder, markedsbyer, som Lanark, Strathaven og Carluke, de urbane bydelene Rutherglen, Cambuslang og East Kilbride som var Skottlands første planlagte nyby.

## Viktige bosetninger

Befolkningsstatistikk fra  *National Records of Scotland*

## Referanser


## Eksterne lenker
*
DES

**Data Encryption Standard** (**DES**) er en algoritme som ble utviklet på 1970-tallet for å kryptere informasjon. Algoritmen ble tidlig sett på som kontroversiell; for det første ble funksjonaliteten hemmeligholdt, og for det andre var krypteringsnøkkelen alt for kort til å kunne vurderes som sikker. Det var også antagelser om at National Security Agency (NSA) hadde bygd inn en «bakdør» i algoritmen, slik at de var i stand til å lese all informasjon som var kryptert vha. DES.

DES betraktes i dag for ikke å være sikker nok til bruk i programvare. Dette er i første omgang på grunn av nøkkelstørrelsen på bare 56 bit (som man har klart å bryte på under 24 timer), men det er også påvist teoretiske svakheter i selve algoritmen (selv om disse svakhetene ikke viser seg ved praktisk bruk).

Teknologisk &ndash; og følgelig også sikkerhetsmessig &ndash; har DES blitt forbigått av krypteringsalgoritmen Advanced Encryption Standard (AES).

## Eksterne lenker
*
Norges Nasjonalsosialistiske Bevegelse

**Norges Nasjonalsosialistiske Bevegelse** (**NNSB**) var en organisasjon som baserte seg på den nazistiske ideologien. Gruppen ble etablert i 1987 under navnet Zorn 88 (av tysk *zorn*: vrede eller raseri) og skiftet navn til NNSB i 1998. De hadde et ukjent antall medlemmer. Ifølge Politiets sikkerhetstjeneste er eller var det marginalt. De beundret Adolf Hitler og Vidkun Quisling, med holocaustfornektelse og antisemittisme som ingredienser. Oddvar Høidal beskriver NNSB som en meget liten fraksjon innenfor et fragmentert miljø på 1990-tallet. Det var en hierarkisk organisasjon basert på førerprinsippet og hadde kvinneavdeling kalt Kvinnehirden. En utbrytergruppe kalte seg Riksfronten. De hadde forbindelser med Erik Blücher. Organisasjonen ga ut tidsskriftet *Gjallarhorn* og andre høyreesktreme reagerte sterkt da tidsskriftet trykket artikler av Varg Vikernes. Antirasistisk senter beskriver NNSB som veteraner blant norske nynazister og som nokså ekstreme i sin ideologi. NNSB står for konservativ hitlerisme og driver holocaust-benektelse. Det har forekommet at de har lagt ned krans på Vidkun Quislings grav og ved minnesmerket for falne tyske soldater på Alfaset. NNSB gjorde lite av seg og drev ikke med vold og aktivisme i gatene. Noen av lederne i Zorn 88 og NNSB hadde bakgrunn fra Nasjonal ungdomsfylking som var forbundet med «gammelnazistene» i Nasjonal Samling og dømte frontkjempere; Nasjonal ungdomsfylking ble omdannet til Norsk Front i 1975 under Blüchers ledelse.

## Referanser
Juha Mieto

**Juha Iisakki Mieto** også kalt **Kurikka Jussi** (født 1949) er en finsk politiker og tidligere langrennsløper. Han har vært medlem av Finlands riksdag fra 2007 til 2011.

## Meritter som langrennsløper
Under OL i Innsbruck i 1976 gikk han på det finske laget som tok stafettgull. Fire år senere, under OL i Lake Placid, tok han tre medaljer. Han fikk sølv på 15&nbsp;km og 50&nbsp;km, samt bronse på stafetten. På 15-kilometeren ble Mieto slått med bare ett hundredels sekund på 15&nbsp;km av Thomas Wassberg. Etter dette ble hundredelene tatt bort som minste måleenhet i langrenn.

Fire år deretter, under OL 1984 i Sarajevo i 1984, var han igjen med på å ta en stafettmedalje for Finland, denne gang bronse. Han vant femmila i Holmenkollen i 1973. I 1974 ble han tildelt Holmenkollmedaljen.

Mieto vant verdenscupen i langrenn sammenlagt i 1976 og 1980.

## Politikerkarriere
I mars 2007 stilte Mieto som kandidat til parlamentsvalget for partiet Centern. Han ble valgt inn i den finske riksdagen med 13&nbsp;756 stemmer – syvende flest personstemmer.

## Referanser


## Eksterne lenker
* 
*
Alviske språk

**Alviske språk** er en gruppe språk utviklet av J.R.R. Tolkien til bruk i hans litterære univers: *[[Ringenes herre]]*, *[[Hobbiten]]* og *[[Silmarillion]]*.

## Språkene
Det finnes to velutviklede versjoner av alvespråket: sindarin (grå-alvisk) og quenya (høyalvisk).

Sindarin er det språket som av alvene ble brukt til daglig i Midgard i Tredje tideverv, og er basert på walisiske lyder. Sindarin kom, som alle alvespråk, fra primitivt alvisk, og utviklet seg i Midgard før Første tideverv av de alvene som ikke dro over havet til Aman.

Quenya var språket til de alvene som fullførte reisen til Aman. Det ble ført tilbake til Midgard ved starten av Første tideverv, hvor det ble ansett som et mer formelt språk. I Tredje tideverv var det få alver i Midgard som fortsatt snakket quenya; det hadde gått over til å bli et slags midgardsk latin og ble mest brukt under seremonier. Språkets fonologi er basert på finsk.

En rekke andre beslektede språk finnes også, men de har ikke blitt like godt utarbeidet av Tolkien eller han har rett og slett forkastet dem.

I bøkene benyttet J.R.R. Tolkien vanligvis det latinske alfabetet til å skrive ned de alviske språkene, slik at folk flest kan få et inntrykk av hvordan de høres ut, men han utviklet også tre typer skrifttegn som ble brukt av figurene i historiene: cirth (runer), sarati (lite brukt) og tengwar. Man kan se disse tegnene i enkelte illustrasjoner.

## Historikk
De alviske språkene ble oppfunnet av J.R.R. Tolkien som en del av hans fasinasjon for språk. Han har skrevet at han ikke laget språkene til bøkene, men at han laget bøkene for språkene; språkene kom først, og så kom det tilhørende folket og landskapet. Språkene er i bøkene spesielt mye brukt i navn, men det er også noe lyrikk. De har et ekstremt bra derivasjonssystem, som gjør at ord har tilknytning til hverandre på samme måte som i naturlige språk. Man kan kjenne igjen bestanddeler av det sindarinske ordet *ithil* ‘måne’ i navnet på boka *[[Silmarillion]]*; *sil* betyr ‘lys’, og silmarillene er edelsteiner med et lys som nærmest er hellig for alvene.

Det finnes mange forskjellige utkast til det samme språket, ettersom J.R.R. Tolkien arbeidet med språkene hele sitt voksne liv, men den versjonen som benyttes i Ringenes herre anses av de fleste for å være den endelige.
J.R.R. Tolkien fant også opp flere språk utover de alviske, slik som dvergenes khuzdul og menneskenes vestrønt. Sistnevnte inneholder mange låneord fra alvisk, noe som reflekterer menneskenes tidligere tette bånd til alvene.

De alviske språkene ble etter 2001 veldig populære, etter at Peter Jacksons *Ringenes herre*-trilogi kom, og gjorde alt Tolkienrelatert meget populært.

## Noen som kan språket
Helge Fauskanger startet i 1999 internettsiden *Ardalambion* med informasjon om alvisk. 

Alle de originale oversettelsene til alvisk i filmene er gjort av David Salo.

## Eksterne lenker
* Ardalambion på engelsk 
** Norsk oversettelse av denne
* E.L.F.
Nachspiel

**Nachspiel**, forkortet **nach**, (fra tysk, «etterspill») er en mindre formell, ofte improvisert, festlig tilstelning etter den egentlige festen.  På svensk heter det «efterfest», på dansk finnes både ordet *efterfest* og ordet *nachspiel*.

På tysk har ordet *Nachspiel* også en mulig betydning av type rettslig etterspill.

## Se også
*Vorspiel

## Referanser


## Eksterne lenker
*
*
Kongelig resolusjon

En **kongelig resolusjon** (forkortet *kgl.res.*) er i henhold til norsk forfatningsrett en beslutning fattet av Kongen i statsråd. Det vil si en beslutning fattet i det formelle møtet der kongen møter regjeringen på Slottet, normalt hver fredag kl. 11.00. Når både Kongen og kronprinsen har forfall, blir statsrådsmøtet holdt under statsministerens ledelse – normalt i statsrådssalen på Statsministerens kontor.

Både Grunnloven og ordinær lovgivning legger myndighet til Kongen. Med unntak for Kongens personlige prerogativer, som for eksempel retten til å tildele ordener og retten til å gi titler til kongefamilien, betyr dette at beslutningen skal skje i form av en kongelig resolusjon. Dette er imidlertid kun en formell beskrivelse, i praksis er det regjeringen som har den øverste myndigheten; Kongen plikter å godkjenne det som regjeringen forelegger Kongen.

Tidligere ble beslutninger som ble fattet når kronprinsen ledet statsråd, jf. Grunnloven § 41, kalt *kronprinsregentens resolusjon*. Når hverken Kongen eller kronprinsen leder statsrådet, blir de resolusjoner som fattes, kalt regjeringens res./resolusjon (nynorsk: Regjeringa sin resolusjon).

## Beslutninger som må avgjøres ved kongelig resolusjon
Hovedregelen er at Kongen leder statsforvaltningen.
Det følger av dette ledelsesprinsippet at Kongen avgjør hvilket nivå og hvilken etat som skal løse en gitt type saker. En slik avgjørelse kalles delegasjon, og fattes ved kongelig resolusjon. Unntak fra dette prinsippet er først og fremst gitt i Grunnloven selv, men også enkelte ordinære lover fastslår at beslutningen må tas av Kongen i statsråd.

Den mest generelle bestemmelsen om dette fastslår at utnevnelse av embetsmenn og andre saker «av viktighet» skal avgjøres i statsråd. Hva som er en sak av viktighet må vurderes konkret, og det tas i praksis betydelig hensyn til størrelsen på statens aktivitet i samfunnet. Et annet eksempel er at kongen har rett til å benåde forbrytere. Her er det statsrettslig antatt at det kun er benådning som må skje i statsråd, og Justis- og beredskapsdepartementet har fått fullmakt til å avslå søknader.

Av eksempler fra den ordinære lovgivning kan nevnes at det kun er kongen som kan avgjøre spørsmålet om det skal tas ut tiltale for domstolene med påstand om straff av embetsmenn og visse tjenestemenn. Riksadvokaten, som påtalemyndighetens øverste leder, står direkte under Kongen når det gjelder spørsmål om instrukser.

## Kongelige resolusjoner i arkivene

Når protokollene med kongelige resolusjoner er ute av administrativ bruk, blir de avlevert for oppbevaring i Riksarkivet. Protokollene frem til 1969 finnes på Riksarkivet.

## Referanser


## Eksterne lenker
* Kongelige resolusjonsprotokoller på Riksarkivet .
Apache (andre betydninger)

**Apache**  kan sikte til:

*Apache – en av de mest kjente indianerstammene i Nord-Amerika
**[[Apache!]]*  – en norsk Morgan Kane-bok
*Apache Software Foundation – Ideell stiftelse for utvikling av fri programvare
*Apache (webserver) – nettjener som brukes på internett
*Apache (sykkel) – sykkelmodell som ble produsert av DBS på 1970-tallet
*Apache (prøvesprengning) – prøvesprengning av en atombombe
*AH-64 Apache – et amerikansk kamphelikopter
*Apache Corp. – amerikansk oljeselskap
*Piper Apache – amerikansk småfly
Vorspiel

Et **vorspiel** (fra tysk, «Vorspiel», lydskrift ), muntlig ofte forkortet til «vors», er en selskapelig sammenkomst før den egentlige festen. 

## Etymologi
På tysk blir ordet mest brukt i den seksuelle betydningen av forspill, så ordet er et eksempel på et fremmedord som har fått en annen betydning på norsk enn i det språket det kommer fra. En fest før festen kalles *Vorglühen* («forglødning») på tysk. Ordet *Vorspiel* brukes på tysk også om et selvstendig kort stykke som spilles før en større oppsetning innen musikk eller teater. På norsk kalles dette forspill eller preludium. En innledning til noe større kalles også *Vorspiel* på tysk og *forspill* på norsk.

## Se også
*Nachspiel

## Eksterne lenker
* ordet ''vorspiel'' i Bokmålsordboka
* ordet ''forspill'' i Bokmålsordboka
* tyske definisjoner av ''vorspiel''
Rettergangsstraff

**Rettergangsstraff** er en straff som kan ilegges av en dommer under en rettssak, uten tiltale. Typiske handlinger som kan straffes med rettergangsstraff er uteblivelse fra rettsmøte uten gyldig forfall, upassende uttalelser og overtredelse av påbud fra retten.

Rettergangsstraff vil i alminnelighet gå ut på bot, men det finnes hjemmel i enkelte land for at også fengselsstraff kan ilegges på denne måten.

## Referanser
West Dunbartonshire

**West Dunbartonshire** (skotsk-gælisk: *Siorrachd Dhùn Breatann an Iar*; skotsk: *Wast Dunbairtonshire*) er en av Skottlands regioner. Området ligger vest for byen Glasgow og inneholder mange av Glasgows pendlerbyer og landsbyer. Den grenser mot Argyll and Bute, Stirling, East Dunbartonshire, City of Glasgow og Renfrewshire. Da den ble opprettet het den *Dumbarton and Clydebank*, etter de to distriktene som ble slått sammen. Regionen dekker det meste av disse to områdene. 

Administrasjonsbyen er Dumbarton. Det skaper ofte forvirring at dette navnet skrive med en *«m»*, mens regionsnavnet Dunbartonshire skrives med *«n»*. Årsaken er at begge navn er anglifiseringer av gæliske navn,  *Dùn Breatainn* (Dumbarton) og *Siorrachd Dhùn Bhreatainn* (Dunbartonshire), og forskjellen i bøyningsformer har blitt med over i de engelske navnene.

Regionen består av tre hoveddeler: Dumbarton, Clydebank, som er den største byen, og Vale of Leven. Innsjøen Loch Lomond ligger i West Dunbartonshire.

## Styresett og politikk
Rådet (*council*) ledes av 22 rådsmedlemmer valgt fra 6 valgkretser (*ward*). Valget i 2022 resulterte i følgende politiske sammensetning:

## Byer og landsbyer
*Alexandria
*Balloch Bonhill Bowling
*Clydebank
*Dumbarton
*Duntocher
*Hardgate
*Jamestown
*Old Kilpatrick
*Townend

## Referanser


## Eksterne lenker
*